**AKMENĖS RAJONO ŠVIETIMO PAGALBOS TARNYBA**

Įstaigos kodas 300070724

|  |
| --- |
| PATVIRTINTA  Akmenės rajono švietimo pagalbos tarnybos direktoriaus 2025 m. rugpjūčio 6 d. įsakymu Nr. V-41 |

**SOCIALINIO PEDAGOGO PAREIGYBĖS APRAŠYMAS**

**I SKYRIUS**

**BENDROSIOS NUOSTATATOS**

1. Pareigybės pavadinimas – Akmenės rajono švietimo pagalbos tarnybos (toliau – Tarnybos) socialinis pedagogas.
2. Pareigybių grupė – specialistas, kurių pareigybės priskiriamos A arba B lygiu, atsižvelgiant į būtiną išsilavinimą toms pareigoms eiti.
3. Pareigybės lygis – A2.
4. Profesijos kodas (Lietuvos profesijų klasifikatorius LPK 2012) – 263401.
5. Pareigybės paskirti – padėti vaikui įgyvendinti jo teisę mokytis, stiprinti vaiko ir mokinio socialines ir emocines kompetencijas, skatinti saugios vaiko ir mokinio mokymosi galias ir poreikius atliepiančios ugdymo aplinkos kūrimą įvertinant specialiuosius ugdymosi poreikius, nustatant jų lygį, teikiant rekomendacijas ugdymui, rekomenduojant teikti ir teikiant švietimo pagalbą mokiniams (vaikams) ir informacinę pagalbą jų tėvams (globėjams, rūpintojams), švietimo teikėjų vadovams, administracijai, mokytojams ir švietimo pagalbos specialistams.
6. Pareigybės pavaldumas – tiesiogiai pavaldus Akmenės rajono švietimo pagalbos Tarnybos direktoriui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DRABUOTOJUI**

1. Tarnybos socialinis pedagogas, turi atitikti šiuos švietimo, mokslo ir sporto ministro nustatytus bendruosius ir specialiuosius reikalavimus:
   1. turi atitikti vieną iš toliau nurodytų specialiųjų reikalavimų kvalifikacijai:
      1. turėti aukštąjį universitetinį išsilavinimą ar koleginį išsilavinimą, pedagogo kvalifikaciją ir baigus studijų programą ar specializaciją, skirtą socialiniams pedagogams rengti;
      2. turėti aukštąjį universitetinį išsilavinimą ar koleginį išsilavinimą ir socialinio pedagogo kvalifikaciją;
      3. turėti socialinės pedagogikos kvalifikacinį laipsnį ir pedagogo ar socialinio pedagogo kvalifikaciją;
      4. turėti socialinio darbuotojo kvalifikaciją ar socialinio darbo kvalifikacinį laipsnį ir pedagogo kvalifikaciją ar edukologijos kvalifikacinį laipsnį, arba turėti edukologijos kvalifikacinį laipsnį ir studijas pagal studijų programą, kurioje ne mažiau kaip 64 kreditus sudaro socialinės pedagogikos dalykai, jeigu socialinio pedagogo pareigas buvo priimtas iki 2017 m. sausio 1 d.;
      5. turėti aukštąjį universitetinį išsilavinimą, pedagogo kvalifikacinį laipsnį ir aukštojoje mokykloje būti baigusiu ne trumpesnį kaip 60 studijų kreditų socialinės pedagogikos studijų modulį;
   2. gerai mokėti valstybinę – lietuvių kalbą (jos mokėjimo lygis turi atitikti Valstybinės kalbos mokėjimo kategorijų nustatymo ir jų taikymo tvarkos apraše, patvirtintame Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl Valstybinės kalbos mokėjimo kategorijų nustatymo ir jų taikymo tvarkos aprašo patvirtinimo“, nustatytus reikalavimus);
   3. turėti kompetencijas, numatytas Reikalavimų mokytojų ir pagalbos mokiniui specialistų skaitmeninio raštingumo programoms apraše, patvirtintame Lietuvos Respublikos švietimo, mokslo ir sporto ministro 2007 m. kovo 29 d. įsakymu Nr. ISAK-555 „Dėl Reikalavimų mokytojų ir pagalbos mokiniui specialistų skaitmeninio raštingumo programoms aprašo patvirtinimo“, t. y. turėti bazinę kompiuterinio raštingumo kvalifikaciją (apimančią informacinių technologijų žinias ir gebėjimus, pakankamus darbui kompiuteriu profesinėje veikloje vartotojo lygiu) bei naudojimosi dokumentų valdymo sistemomis, duomenų registrais ir internetinėmis platformomis (programinėmis ir (arba) aparatinėmis kompiuterinėmis sistemomis, reikalingomis tam tikrai programinei įrangai paleisti ir naudoti) įgūdžius;
   4. atliekant asmenų pasiekimų ir pažangos vertinimus gebėti taikyti mokslo patvirtintus, teisėtus bei etiškus vertinimo metodus, turėti teisę dirbti su adaptuotais, standartizuotais asmens pedagoginio vertinimo instrumentais;
   5. gerai žinoti profesinės etikos pagrindus ir juos taikyti bendraujant su Tarnybos darbuotojais ar klientais, konsultuojant švietimo pagalbos gavėjus, teikiant informaciją ir švietimo pagalbą;
   6. žinoti ir veikloje taikyti profesinės kalbos kultūros pagrindus;
   7. gebėti kolegialiai ir konstruktyviai dirbti specialistų komandoje, vertinant mokinių specialiuosius ugdymosi poreikius;
   8. gebėti laikytis konfidencialumo, nešališkumo, skaidrumo principų vykdant pareigas;
   9. žinoti ir gebėti taikyti Lietuvos Respublikos Konstitucija, Lietuvos Respublikos įstatymus, Lietuvos Respublikos Vyriausybės nutarimus, kitus teisės aktus, reglamentuojančius specialiosios pedagoginės pagalbos teikimą, specialųjį ugdymą ir švietimo pagalbą, išmanyti Lietuvos švietimo sistemą.
2. Specialiuoju pedagogu negali dirbti asmuo, kuriam taikomi Lietuvos Respublikos vaiko teisių apsaugos pagrindų įstatymo 30 straipsnio 1 dalyje nustatyti apribojimai dirbti ar vykdyti veiklą, susijusią su vaikais ir, kuris nėra pateikęs galiojančio leidimo dirbti su vaikais (teisėto darbo su vaikais) kodą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Tiesioginio darbo funkcijos teikiant švietimo pagalbą:
   1. bendradarbiaujat su kitais Tarnybos specialistais ir atliekant mokinio (vaiko) specialiųjų ugdymosi poreikių vertinimą :
      1. išanalizuoti mokinio (vaiko) galias ir sunkumus, socialinės kompetencijos raidos ypatumus, ugdymosi problemas, nustatyti ugdymosi sunkumų pobūdį bei disfunkcinius socialinės ugdymosi aplinkos veiksnius, atlikti socialinės edukacinės aplinkos poveikio mokinio (vaiko) ugdymuisi ir mokymuisi įvertinimą, identifikuoti ugdymo pritaikymo ir socialinės pedagoginės pagalbos poreikį, suformuluoti socialinio pedagoginio vertinimo išvadą;
      2. dirbant specialistų komandoje kolegialiai nustatyti švietimo pagalbos ir paslaugų mokiniui (vaikui) reikmes, specialiųjų ugdymosi poreikių lygį, rekomenduoti ugdymo pritaikymą, specialiąsias mokymo ir techninės pagalbos priemones, ugdymosi aplinkos pritaikymo būdus, priimti sprendimus dėl specialiosios pedagoginės pagalbos skyrimo, siekiant sudaryti specialiųjų ugdymosi poreikių turinčiam mokiniui (vaikui) optimalias ugdymosi sąlygas;
      3. mokyklai, švietimo teikėjams, tėvams (globėjams, rūpintojams) rengti ir teikti rekomendacijas ugdymui, rekomenduoti specialiosios pedagoginės pagalbos skyrimo trukmę, dažnį ir formas;
      4. įvertinus mokinio (vaiko) specialiuosius ugdymosi poreikius, konsultuoti mokinį (vaiką), jo tėvus (globėjus, rūpintojus) dėl mokinio (vaiko) ugdymosi problemų, specialiosios pedagoginės pagalbos jam teikimo, specialiųjų ugdymosi poreikių grupės nustatymo, ugdymo pritaikymo;
      5. konsultuoti mokinį (vaiką): įvardinti ir išskirti bendravimo, elgesio, tarpusavio santykių, saviraiškos problemas, taikyti socialinio pedagoginio konsultavimo technikas individualiai ir (ar) grupėje, dirbant su mokiniais (vaikais) ir (ar) jų tėvais (globėjais, rūpintojais);
   2. konsultuoti tėvus (globėjus, rūpintojus) dėl jų vaikų socialinės aplinkos ir socialinės kompetencijos raidos problemų;
   3. teikti informacinę pagalbą mokiniams (vaikams) ir jų tėvams (globėjams, rūpintojams).
2. Netiesioginio darbo funkcijos teikiant švietimo pagalbą:
   1. bendradarbiauti dėl mokinio (vaiko) ugdymo ir (ar) švietimo pagalbos teikimo su švietimo teikėjų mokytojais, vadovais, administracija, švietimo pagalbos specialistais, mokinio tėvais (globėjais, rūpintojais), teikti jiems rekomendacijas, ekspertinę ir (ar) informacinę pagalbą;
   2. kaupti, analizuoti ir vertinti informaciją apie Tarnybos aptarnaujamoje teritorijoje gyvenančius specialiųjų ugdymosi poreikių, psichologinių, asmenybės ir ugdymosi problemų turinčius mokinius (vaikus), jų problemas, ugdymo organizavimą, aplinkos pritaikymą bei specialiosios pedagoginės;
   3. pasirengti tiesioginėms specialistų veikloms, tvarkyti ir pildyti Tarnybos veiklos ir darbo dokumentus, nurodytus Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos apraše ir Tarnybos tvarką nustatančiuose dokumentuose;
   4. vykdyti kitus Tarnybos vadovo pavedimus, susijusius su Tarnybos teikiamomis paslaugomis;
   5. bendradarbiauti su savivaldybės vykdomąja institucija, Lietuvos įtraukties švietime centru, Nacionaline švietimo agentūra, kitų savivaldybių Tarnybomis, švietimo centrais bei švietimo teikėjais, vaiko teisių apsaugos institucijomis, asmens sveikatos priežiūros įstaigomis, savivaldybės visuomenės sveikatos biuru, institucijomis ir (arba) organizacijomis, kurios teisės aktų nustatyta tvarka turi teisę kreiptis į Tarnybą dėl duomenų pateikimo.
3. Vykdydamas tiesiogines ir netiesiogines funkcijas:
   1. 60 procentų savo darbo laiko skiria tiesioginiam darbui su klientais (tiesioginio darbo laikas), o likusį laiką – kitoms funkcijoms, veiklos ir darbams vykdyti (netiesioginis darbo laikas);
   2. vykdo tiesioginio vadovo pavedimus, susijusius su pagrindinėmis funkcijomis;
   3. vykdo kitus nenuolatinio pobūdžio Tarnybos direktoriaus pavedimus, dalyvauja darbo grupių bei komisijų veiklose, projektuose, prevencijos ir kitose programose;
   4. identifikuoja įstaigos konfidencialią informaciją, ją korektiškai naudoja ir saugo;
   5. tausoja Tarnybos turtą ir išteklius;
   6. gerbia ir gina įstaigos interesus;
   7. reguliariai, tikslingai ir kryptingai tobulina bei kelia savo profesinę kvalifikaciją, domisi specialiosios pedagoginės pagalbos ir švietimo politikos naujovėmis, informuoja apie jas savo tiesioginį vadovą, kitus darbuotojus ir klientus, analizuoja ir reflektuoja savo profesinę veiklą, siekiant ją tobulinti;

\_\_\_\_\_\_\_\_\_\_\_\_\_\_\_\_\_

*Su pareigybės aprašymu susipažinau ir sutinku:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Parašas, vardas pavardė, data)*